Venäjän 11 aikavyöhykettä. Moskovan aika (UTC+3) on käytössä kartan vasemman laidan punaisella alueella. Kartassa tämä aikavyöhyke on esitetty myös kiistanalaiselle, Venäjän miehittämälle, mutta kansainvälisesti Ukrainalle kuuluvalle Krimin niemimaan alueelle.**Euroopan aikavyöhykkeet**:  

|  |  |
| --- | --- |
| vaaleansininen | Länsi-Euroopan aika (UTC±0) |
| sininen | Länsi-Euroopan aika (UTC±0) 
Länsi-Euroopan kesäaika (UTC+1) |
| punainen | Keski-Euroopan aika (UTC+1) 
Keski-Euroopan kesäaika (UTC+2) |
| keltainen | Kaliningradin aika (UTC+2) |
| kultainen | Itä-Euroopan aika (UTC+2) Itä-Euroopan kesäaika (UTC+3) |
| vihreä | Moskovan aika, Turkin aika (UTC+3) |

Kesäaika ei ole käytössä Islannissa (UTC±0), Turkissa (UTC+3), Valko-Venäjällä (UTC+3) eikä Venäjällä (UTC+2 ja UTC+3). Kartalla on esitetty kiistanalainen Krimin niemimaa Venäjän miehityksen johdosta osana aikavyöhykettä UTC+3, vaikka kansainvälisesti (de jure) se kuuluu Ukrainaan.

**Moskovan aika** (ven. моско́вское вре́мя, *moskovskoje vremja*, *MSK*), joka 26. lokakuuta 2014 lähtien seuraa aikaa UTC+3, on maantieteellisesti aikavyöhyke, johon sisältyy valtaosa Euroopan-puoleista Venäjää ja Valko-Venäjä. Venäjän kaikki rautatie- ja lentoliikenne käyttää Moskovan aikaa.

Neuvostoliiton aiemmin Itä-Euroopan aikaa noudattanut länsiosa, mm. Moskova, Leningrad, Ukraina ja Valko-Venäjä, siirtyi uuteen, erilliseen Moskovan aikaan 21. kesäkuuta 1930, jolloin Neuvostoliiton kaikkien aikavyöhykkeiden kelloja siirrettiin tunnilla eteenpäin.

Baltian maat käyttivät Moskovan aikaa 1940–1941 ja uudelleen vuodesta 1944 Neuvostoliiton miehittäessä ne. Neuvostovallan purkautumisesta seurasi, että Baltian maat sekä Moldova, Ukraina, Valko-Venäjä ja Venäjän Kaliningradin alue siirtyivät Moskovan ajasta Itä-Euroopan aikaan vuosina 1989–1991. Venäjään kuuluvat Udmurtia ja Samaran alue siirtyivät Moskovan aikaan 2010.

Moskovan normaali- eli talviaika oli UTC+3 vuoteen 2011, jolloin Venäjällä luovuttiin vuonna 1981 voimassa olleesta normaali- ja kesäaikojen vaihtelusta sekä siirryttiin ympärivuotisesti noudattamaan kunkin aikavyöhykkeen aiempaa kesäaikaa, jolloin Moskovan ajaksi tuli UTC+4.

Kesällä 2014 Venäjällä päätettiin palata 26. lokakuuta 2014 alkaen pysyvään talviaikaan. Samalla aikavyöhykkeiden lukumääräksi palautettiin yksitoista, joskin vyöhykejako poikkesi paikoin aiemmasta. Moskovan aikavyöhykkeeksi palautettiin UTC+3.

Ukrainan separatistialueet – Luhanskin ja Donetskin kansantasavallat sekä Krimin tasavalta – siirtyivät 2014 Moskovan aikaan, poiketen muusta Ukrainasta, jonka aikavyöhyke on Itä-Euroopan aika (kesällä Itä-Euroopan kesäaika).

Lähteet
-------

1. ↑  Pekka Linnainen: Ajanlasku Suomenlahden erottajana ja yhdistäjänä *Estofennia*.  18.3.2021. Viitattu 18.3.2021.
2. ↑  Venäjä siirtyi pysyvästi kesäaikaan 27.3.2011, Uutiset, MTV3
3. ↑  Jussi Nurminen: Venäjä siirtyy ikuiseen talviaikaan  1.7.2014. Yleisradio. Viitattu 27.10.2014.
4. ↑  Russia Moving to Permanent Winter Time From October 26  22.7.2014. RIA Novosti/Rossija segodnja, ria.ru. Viitattu 26.10.2014. (englanniksi)
5. ↑  Vladimir Putin signed the Federal Law On Amendments to the Federal Law "On the calculation of time"  22.7.2014. worldtimezone.com. Viitattu 26.10.2014. (englanniksi)
6. ↑

Koordinoitu yleisaika

| 180° – 90°W |
| --- |

UTC-12 · UTC-11 · *UTC-10.30* · UTC-10 · UTC-9.30 · UTC-9 · *UTC-8.30* · UTC-8 · UTC-7

| 90°W – 0° |
| --- |

UTC-6 · UTC-5 · *UTC-4.30* · UTC-4 · UTC-3.30 · UTC-3 · UTC-2.30 · UTC-2 · UTC-1 · *UTC-0.44* · *UTC-0.25.21*

| 0° – 90°E |
| --- |

UTC±0 · *UTC+0.20* · *UTC+0.30* · UTC+1 · *UTC+1.24* · *UTC+1.30* · UTC+2 · *UTC+2.30* · UTC+3 · UTC+3.30 · UTC+4 · UTC+4.30 · *UTC+4.51* · UTC+5 · UTC+5.30 · *UTC+5.40* · UTC+5.45

| 90°E – 180° |
| --- |

UTC+6 · UTC+6.30 · UTC+7 · *UTC+7.20* · *UTC+7.30* · UTC+8 · *UTC+8.30* · UTC+8.45 · UTC+9 · UTC+9.30 · *UTC+9.45* · UTC+10 · UTC+10.30 · UTC+11 · *UTC+11.30*

| (180° – 90°W) |
| --- |

UTC+12 · UTC+12.45 · UTC+13 · UTC+13.45 · UTC+14